Úrad vlády SR					      Na rokovanie vlády SR
Sekcia hospodárskej politiky		                         	      dňa: 18.7.2001     	                                                                                         k číslu: 5061/2001,5077/2001,
                                                                                                                 5078/2001,5079/2001,                                                                                                                  5080/2001                                                                                                                           			                                          k bodu: 29  -  33

S t a n o v i s k o

k návrhom na vydanie rozhodnutia o privatizácii časti zdravotníckeho zariadenia:
 -  Nemocnica s poliklinikou Sobrance – časť Fyziatricko-rehabilitačná ambulancia         Sobrance,   Hollého č.11,
 -   Poliklinika Ružinov – časť Lekáreň v Obvodnom zdravotnom stredisku Bebravská 1,
 -   Poliklinika Ružinov – časť Obvodné zdravotné stredisko Bulharská 3,
-   Poliklinika Ružinov – časť Obvodné zdravotné stredisko Babuškova 2,
-   Poliklinika Ružinov – časť Lekáreň v Obvodnom zdravotnom stredisku Bajzova  2

I.
          Materiály predkladá ministerka pre správu a privatizáciu národného majetku na základe § 10 ods.1 a 13 a §10a ods.2 zákona č 92/1991 Zb. o podmienkach prevodu majetku štátu na iné osoby v znení neskorších predpisov.

          V materiáloch  sú predložené návrhy na vydanie rozhodnutí o privatizácii časti   zdravotníckych zariadení priamym predajom záujemcom, ktorí boli vybraní vo výberovom konaní. Nadobúdatelia privatizovaného majetku splnili všetky podmienky a požadované kritériá výberového konania, predložili reálny podnikateľský zámer, navrhli prijateľnú kúpnu cenu a platobné podmienky.

II.
         Materiály nie sú predmetom štandardného medzirezortného pripomienkového konania.

III
         Nadobúdatelia časti zdravotníckych zariadení sú vybraní a odporučení Komisiou MSPNM SR, ktorá posúdila a vyhodnotila všetky predložené návrhy záujemcov o privatizovaný majetok v zmysle schválených podmienok a kritérií  realizácie koncepcie a postupu privatizácie zdravotníckych zariadení. Pri výbere metódy privatizácie týchto zdravotníckych zariadení sa prihliadalo najmä na zabezpečenie ich prevádzky,  zlepšenie poskytovania zdravotnej starostlivosti, zabezpečenie financovania rekonštrukcie a zlepšenie prístrojového vybavenia privatizovaného zariadenia. Predmetom posudzovania návrhov boli aj dopady na zamestnanosť a tvorbu pracovných miest.
         Porada ekonomických ministrov vlády SR predložené materiály prerokovala 9.7.2001 a návrhy vzala na vedomie. Vláde SR odporučila jednotlivé návrhy schváliť.

         K predloženým návrhom nemáme pripomienky a odporúčame, aby vláda tieto návrhy schválila.

Bratislava  13. 7. 2001